Diari Oficial de la Generalitat Valenciana


Sumari del DOGV 5574, del 09-08-2007 (2007/10938)

ACORD de 13 de juliol de 2007, de la Mesa de les Corts Valencianes, sobre la regulació de fitxers de les administracions públiques en relació a la Instrucció 1/2006, de l'Agència Espanyola de Protecció de Dades (AEPD), sobre videovigilància.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2007/07/13/(1)/dof/vci/html**

### Dades del document

Número de DOGV
:   5574

Data del DOGV
:   09-08-2007

Secció del DOGV
:   I. DISPOSICIONS GENERALS

Número del document
:   2007/10301


Data del document
:   13-07-2007

Organisme emissor
:   Corts Valencianes

Tipus de document
:   Acord

Descriptors 

:   * Corts Valencianes
    * dades personals
    * base de dades
    * videocomunicación
    * legislació
    * administració regional

ACORD de 13 de juliol de 2007, de la Mesa de les Corts Valencianes, sobre la regulació de fitxers de les administracions públiques en relació a la Instrucció 1/2006, de l'Agència Espanyola de Protecció de Dades (AEPD), sobre videovigilància. [2007/10133]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, establix que la creació, modificació o supressió dels fitxers de les Administracions públiques només podrà fer-se per mitjà de disposició general publicada en el Boletín Oficial del Estado o en el diari oficial corresponent.   
A fi de complir del mandat establit en l'esmentada Llei Orgànica i assegurar als administrats l'exercici legítim dels seus drets, i atés que per a la seguretat de les seues instal·lacions, Les Corts Valencianes precisen en l'actualitat de la creació d'un nou fitxer automatitzat, que figura en l'annex d'este acord, amb la finalitat de gravar i tractar les imatges per a la seguretat exterior i interior de les persones que accedixen i transiten pels edificis de la Institució, la Mesa de les Corts valencianes, per mitjà de l'acord 27bis/VII,   
ACORDA  
Primer  
Aprovar la creació del fitxer que es relaciona en l'annex I.  
Segon  
La responsabilitat sobre el dit fitxer automatitzat de les Corts Valencianes correspon a les mateixes, sense perjuí de la coordinació que corresponga al Lletrat Major de les Corts Valencianes i de la responsabilitat directa que en la gestió i en la custòdia del mateix corresponga a l'Àrea o Servici que s'especifica en l'annex.  
Tercer  
Els gestors del fitxer automatitzat adoptaran les mesures necessàries per a assegurar que les dades de caràcter personal s'utilitzaran exclusivament per a les finalitats que justifiquen la seua creació que es concreten en l'acord de la seua creació. Així mateix adoptaran les mesures necessàries per a assegurar el compliment pels usuaris de les mesures de seguretat que s'adopten per al dit fitxer.  
Quart  
Els titulars de les dades incloses en el fitxer objecte d'esta resolució podran exercir els seus drets d'accés, rectificació, cancel·lació de les dades i oposició al tractament, d'acord amb el que preveu a l'article 13 de la Llei Orgànica 15/1999, de 13 de desembre de protecció de dades de caràcter personal, així com en els altres casos previstos en la legislació vigent i davant de l'òrgan competent que per a cada fitxer es concreta.  
Quint  
En els casos en què es prevegen comunicacions de dades els responsables dels fitxers automatitzats advertiran els cessionaris de dades de caràcter personal de la seua obligació d'utilitzar-los exclusivament per a la finalitat de la cessió i de conformitat amb el que preveu l'article 11 de la Llei Orgànica 15/1999, de 13 de desembre, de Protecció de Dades de Caràcter Personal.  
DISPOSICIÓ FINAL  
El present acord entrarà en vigor l'endemà de la seua publicació en el Butlletí Oficial de les Corts Valencianes i en el Diari Oficial de la Comunitat Valenciana.  
ANNEX I  
Denominació del fitxer: Vídeo vigilància.  
a) Finalitat del fitxer i usos previstos per al mateix:  
Gravació i tractament d'imatges per a la seguretat interior i exterior de les persones que accedixen i transiten pels edificis de les Corts valencianes i les seues proximitats.  
b) Persones o col·lectius sobre els quals es pretenga obtindre dades de caràcter personal o que resulten obligats a subministrar-los:  
Persones físiques que accedixen o transiten pels edificis de les Corts valencianes i les seues proximitats.  
c) Procediment d'arreplega de dades:  
Els dades registrats són arreplegats per càmeres de vídeo vigilància per mitjà de la captura d'imatges.  
d) Estructura bàsica del fitxer i descripció de les dades hi inclosos:  
Fitxer d'imatge.  
e) Cessions de dades de caràcter personal.  
No estan previstes.  
f) Òrgan de l'administració responsable del fitxer:  
Corts Valencianes.  
Plaça de Sant Llorenç, 4  
València 46143  
g) Servicis o unitats davant els quals pogueren exercitar-se els drets d'accés, rectificació, cancel·lació i oposició:  
Corts Valencianes. Secretaria General.  
h) Mesures de seguretat:  
Nivell Bàsic.   
i) Cancel·lació:  
Les dades seran cancel·lades en un mes des de la seua captació.  
València, 13 de juliol de 2007.- La presidenta: Maria Miagrosa Martínez Navarro.


Còpia Permalink ELI